Deg tallit-a tamirant banent-d kra n tewsatin timaynutin gar-asent ungal, d aɛeddi seg timawit ɣer tirawit, yeṭṭef amur meqqren di tsekla taqbaylit. Ungal d aḍris ɣezzifen yettawi-d ɣef wayen ttidiren yemdanen deg tmetti d wuguren i d-ttmagaren deg tudert-nsen n yal ass. Annar n tira n wungal s teqbaylit yuɣ-d aẓar seg yiseggasen-nni n temhersa tafransist 1940.Aḍris amenzu i yewwin isem n wungal d aḍris i yura Belɛid At Ɛli deg yiseggasen n 45 i wumi isemma  lwali n wudrar . Nezmer ad d-nini d netta i d anagal amezwaru s tutlayt taqbaylit akka i d-yenna Salḥi.